Document ID: 32013D0524

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 17ης Οκτωβρίου 2013 σχετικά με τη θέση που πρέπει να υιοθετηθεί, εκ μέρους της Ευρωπαϊκής Ένωσης, στο πλαίσιο της Μεικτής Επιτροπής ΕΕ-ΕΖΕΣ για την κοινή διαμετακόμιση όσον αφορά την έκδοση απόφασης για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης σε ό,τι αφορά την τροποποίηση κωδικών ΕΣ και συσκευασιών (2013/524/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Με το άρθρο 15 της σύμβασης της 20ής Μαΐου 1987 περί κοινού καθεστώτος διαμετακόμισης (1) εξουσιοδοτείται η Μεικτή Επιτροπή ΕΕ-ΕΖΕΣ για την κοινή διαμετακόμιση που έχει συσταθεί με τη σύμβαση να προτείνει και να εγκρίνει, με αποφάσεις, τροποποιήσεις της εν λόγω σύμβασης και των προσαρτημάτων της. (2) Η σύσταση του Συμβουλίου Τελωνειακής Συνεργασίας της 26ης Ιουνίου 2009, εισήγαγε αλλαγές στην ονοματολογία του εναρμονισμένου συστήματος. Ως εκ τούτου, την 1η Ιανουαρίου 2012 ο εκτελεστικός κανονισμός (ΕΕ) αριθ. 1006/2011 της Επιτροπής (2) τέθηκε σε ισχύ και αντικατέστησε τον κωδικό ΕΣ 1701 11 με δύο νέους κωδικούς 1701 13 και 1701 44 και αντικατέστησε τον κωδικό 2403 10 με δύο νέους κωδικούς ΕΣ 2403 11 και 2403 19. (3) Λόγω της αντικατάστασης των κωδικών ΕΣ 1701 11 και 2403 10 με τον εκτελεστικό κανονισμό (ΕΕ) αριθ. 1006/2011 οι κωδικοί αυτοί θα πρέπει να αντικατασταθούν και στο παράρτημα I (Εμπορεύματα που παρουσιάζουν αυξημένο κίνδυνο απάτης) του προσαρτήματος I της σύμβασης. (4) Η Οικονομική Επιτροπή των Ηνωμένων Εθνών για την Ευρώπη εξέδωσε την αναθεώρηση 8.1 της σύστασης 21 που αφορά μεταξύ άλλων τους κωδικούς συσκευασιών. Απαιτείται συνεπώς η προσαρμογή του καταλόγου των κωδικών συσκευασιών του παραρτήματος Α2 του προσαρτήματος III της σύμβασης σύμφωνα με την αναθεώρηση αυτή. (5) Επειδή οι μορφότυποι των κωδικών συσκευασιών άλλαξαν μορφή, από αλφαβητική2 (a2) σε αλφαψηφιακή2 (an2), ο κωδικός που αφορά τον τύπο / το μήκος των συσκευασιών (θέση 31) στο παράρτημα Α1 του προσαρτήματος III της σύμβασης πρέπει να τροποποιηθεί αναλόγως. (6) Ως εκ τούτου, θα πρέπει να προσδιοριστεί η θέση της Ευρωπαϊκής Ένωσης σχετικά με την προτεινόμενη τροποποίηση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση της Ευρωπαϊκής Ένωσης στο πλαίσιο της Μεικτής Επιτροπής ΕΕ-ΕΖΕΣ για την κοινή διαμετακόμιση όσον αφορά την έγκριση της απόφασης αριθ. 2/2013 της Μεικτής Επιτροπής για την κοινή διαμετοκόμιση με την οποία τροποποιείται η σύμβαση της 20ής Μαΐου 1987 περί κοινού καθεστώτος διαμετακόμισης βασίζεται στο σχέδιο απόφασης που επισυνάπτεται στην παρούσα απόφαση. Οι εκπρόσωποι της Ένωσης στη Μεικτή Επιτροπή ΕΕ-ΕΖΕΣ για την κοινή διαμετακόμιση μπορούν, αφού ενημερώσουν το Συμβούλιο, να συμφωνήσουν ελάσσονες αλλαγές στο σχέδιο απόφασης. Άρθρο 2 Η αναφερομένη στο άρθρο 1 απόφαση της Μεικτής Επιτροπής ΕΕ-ΕΖΕΣ για την κοινή διαμετακόμιση, αφού εκδοθεί, δημοσιεύεται στην Επίσημη Εφημερίδα της Ευρωπαϊκής Ένωσης. Άρθρο 3 Η παρούσα απόφαση απευθύνεται στα κράτη μέλη. Λουξεμβούργο, 17 Οκτωβρίου 2013.

Classification Labels:
2120
151
2144
2106

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ", "2144": "Ευρωπαϊκοί Οργανισμοί", "2106": "Διεθείς οργανισμοί"}

EuroVoc IDs (Original): 3461
2519
87
2187
4040
5842
4380

EuroVoc IDs (Expanded): 3461
2519
87
2187
4040
5842
4380

Dataset Source: meu

Split: test